גמר מונדיאל 2022

גמר מונדיאל 2022 היה המשחק האחרון במונדיאל 2022, ובו ניצחה נבחרת  את נבחרת  והוכתרה לאלופת העולם. המשחק התקיים ב־18 בדצמבר 2022, היום הלאומי של קטר, באצטדיון האייקוני לוסייל שבקטר, לעיני 89 אלף צופים, ונשפט על ידי השופט הפולני שימון מרצ'יניאק. המשחק נחשב לאחד ממשחקי הכדורגל הגדולים ביותר בכל הזמנים.

ארגנטינה הבקיעה שני שערים במחצית הראשונה, אך שער שלישי של קיליאן אמבפה ושער שני של ליונל מסי הובילו לתיקו 3–3 בסיום ההארכה. ארגנטינה ניצחה 4–2 בדו-קרב פנדלים, בדרכה לזכייה השלישית בתולדותיה והראשונה מאז 1986. המשחק רווי התהפוכות זכה לשבחים בתקשורת הספורט ובקרב האוהדים, ותואר כאחד ממשחקי הכדורגל הטובים בהיסטוריה ואחד מגמרי המונדיאל הגדולים בכל הזמנים.

 אצטדיון 

הגמר נערך באצטדיון האייקוני לוסייל, שבעיר המתוכננת לוסייל, כ-15 קילומטרים צפונית למרכז העיר דוחה. האצטדיון נועד לארח את הגמר, כחלק מהצעתה של קטר לאירוח המונדיאל, ואושר כמקום הסופי ב-15 ביולי 2020. האצטדיון אירח תשעה משחקים נוספים, שישה בשלב הבתים ושלושה בשלב הנוקאאוט.

האצטדיון האייקוני לוסייל, בבעלותה של התאחדות הכדורגל הקטרית, נבנה כחלק מהצעתה של קטר לאירוח המשחקים. האצטדיון תוכנן על ידי משרד האדריכלות הבריטי פוסטר & פרטנרס, וקורר באמצעות אנרגיה סולארית בעלת טביעת רגל פחמנית אפסית. הנחת אבן הפינה התקיימה באפריל 2017, והבנייה תוכננה להסתיים ב-2020. עם זאת, השלמת האצטדיון נדחתה, והפתיחה התקיימה רק בנובמבר 2021.

 הדרך אל הגמר 

 שלב  יריבה תוצאה שלב הבתים יריבה תוצאה  1 – 2 משחק 1  4 – 1 2 – 0 משחק 2  2 – 1  2 – 0 משחק 3  0 – 1מנצחת בית ג' טבלת הביתמנצחת בית ד' יריבה תוצאה שלב הנוקאאוט יריבה תוצאה 2 – 1 שמינית הגמר 3 – 1 2 – 2ה  (4 - 3פ) רבע הגמר 2 – 1 3 – 0 חצי הגמר 2 – 0

 המשחק 
 סיכום 
צרפת בעטה את בעיטת הפתיחה בשעה 18:00 שעון קטר, לעיני קהל שמנה 89,966 איש. בדקה ה־23 קיבלה ארגנטינה בעיטת עונשין, כאשר אנחל די מריה הוכשל ברחבה על ידי עוסמאן דמבלה. הקפטן הארגנטינאי ליונל מסי כבש בבעיטה נמוכה לפינה הימנית של השער. ארגנטינה הכפילה את יתרונה בדקה ה־36, לאחר התקפה מהירה שהסתיימה בשער של די מריה לרשתו של הוגו לוריס. המאמן הצרפתי דידייה דשאן ערך שני חילופים כבר בדקה ה־41, וצרפת ירדה למחצית בפיגור שני שערים, בפעם הראשונה מאז גמר 1998. צרפת לא הצליחה לבצע ניסיון בעיטה לשער עד הדקה ה־70, אך בדקה ה־79 זכתה בבעיטת עונשין, לאחר שהמגן הארגנטינאי ניקולאס אוטמנדי ביצע עבירה ברחבה על המחליף הצרפתי רנדאל קולו מואני. קיליאן אמבפה המיר בהצלחה את בעיטת העונשין לשער, ופחות משתי דקות לאחר מכן השלים צמד מהיר והשווה את התוצאה. לאחר סיום הזמן החוקי בתוצאה 2–2, עבר המשחק להארכה, ועם תחילת המחצית השנייה השלים מסי צמד שערים והעלה את ארגנטינה שוב ליתרון. אך בדקה ה־118 העניק השופט לצרפת בעיטת עונשין שנייה, לאחר שכדור שבעט אמבפה פגע בידו של גונסאלו מונטיאל בתוך רחבת העונשין של ארגנטינה. אמבפה כבש גם בעיטת עונשין זו, והפך לשחקן השני בלבד להבקיע שלושה שערים בגמר גביע העולם, לאחר ג'ף הרסט האנגלי בגמר 1966. לאחר שוויון 3–3 בתום ההארכה, המשחק עבר להכרעה בדו-קרב פנדלים. השוער הארגנטינאי אמיליאנו מרטינס הציל את בעיטתו של קינגסלי קומאן, אורליאן צ'ואמני בעט אל מחוץ למסגרת, ומנגד הארגנטינאים כבשו את כל ארבע בעיטותיהם והעניקו לארגנטינה את גביע העולם בכדורגל לאחר ניצחון 4–2.

 פרטים 

 שוער  23  אמיליאנו מרטינס  מגן  26  נהואל מולינה   מגן  13  כריסטיאן רומרומגן  19  ניקולאס אוטמנדימגן  3  ניקולאס טגליאפיקו   קשר  24  אנסו פרננדס  קשר  7  רודריגו דה פול   קשר  20  אלכסיס מק אליסטר   חלוץ  10  ליונל מסי (ק)חלוץ  9  חוליאן אלברס   חלוץ  11  אנחל די מריה   מחליפים:קשר 8 מרקוס אקוניה    מגן 4 גונסאלו מונטייל    קשר 5 לאנדרו פארדס    חלוץ 22לאוטרו מרטינס   מגן 6 חרמן פסלה   חלוץ 21פאולו דיבאלה   מאמן:ליונל סקאלוני300px שוער  1  הוגו לוריס (ק)מגן  5  ז'ול קונדה   מגן  4  רפאל וראן   מגן  18  דאיו אופאמקאנומגן  22  תיאו הרננדס   קשר  8  אורליאן צ'ואמניקשר  14  אדריאן ראביו    חלוץ  11  עוסמאן דמבלה   חלוץ  7  אנטואן גריזמן   חלוץ  10  קיליאן אמבפהחלוץ  9  אוליבייה ז'ירו    מחליפים:חלוץ 12רנדאל קולו מואני   חלוץ 26מרקוס תוראם    חלוץ 20קינגסלי קומאן   קשר 25אדוארדו קמבינגה   קשר 13יוסוף פופאנה   מגן 24איברהימה קונטה   מגן 3 אקסל דיסאסי   מאמן:דידייה דשאן
איש המשחק:
 ליונל מסי ()
 קוונים:
 פאבל סוקולניצקי (פולין)
 תומאס ליסטקייביץ' (פולין)
 שופט רביעי:
 איסמעיל הלפאת' (ארצות הברית)
 שופט חמישי:
 קתרין נסביט (ארצות הברית)
 שופט מסך:
 תומאס קוויאטקובסקי (פולין)
 עוזרי שופט מסך:
 חואן סוטו (ונצואלה)
 קייל אטקינס (ארצות הברית)
 פרננדו גררו (מקסיקו)
 שופט מסך מחליף:
 בסטיאן דנקרט (גרמניה)
 עוזר שופט מסך מחליף:
 קורי פרקר (ארצות הברית)חוקי המשחק
 90 דקות
 30 דקות הארכה אם נדרש
 דו־קרב בעיטות עונשין אם נדרש
 חמישה עשר מחליפים לכל היותר
 חמישה חילופים לכל היותר, חילוף שישי בהארכה.

קישורים חיצוניים



 ביאורים 

 הערות שוליים 

קטגוריה:מונדיאל 2022
קטגוריה:משחקי גמר גביע העולם בכדורגל